Владикавказ

Владикавказ е столицата на руската република Северна Осетия. Населението му е ок. 312 770 души (2008). От 1932 до 1944 г., както и от 1954 до 1990 г., градът носи името Орджоникидзе. От 1944 до 1954 г. името му е Дзауджикау. Владикавказ е разположен на река Терек, на 700 m надморска височина. Владикавказ е побратимен с българския град Кърджали. В града има улица Кырджалийская и паметник на Георги Димитров. История Основан е през 1784 г. като крепост, защитаваща входа на Дарялската клисура – вратата към Кавказ. Името му дава императрица Екатерина II. В града са живели и творили поетите Лермонтов, Пушкин, Толстой. През 1875 г. се свързва с железопътна линия с Ростов на Дон и Баку и започва да се развива и индустриално. През 1999 и 2008 г. градът е жертва на няколко терористични акта. На 26 ноември 2008 г. кметът на града Витали Караев е застрелян в автомобила му от неизвестен убиец. На 31 декември същата година наследникът на поста му Казбек Пагиев също е застрелян от неизвестен извършител. Население 1926 – 73 600 жители 1939 – 130 800 жители 1959 – 164 420 жители 1970 – 236 200 жители 1979 – 278 930 жители 1989 – 300 198 жители 2002 – 315 608 жители 2010 – 311 635 жители Етническия състав през 2002 година е: 59,51 % – осетинци, 27,59 % – руснаци, 3,89 % – арменци, 2,32 % – грузинци, 0,8 % – ингуши. Климат Климатът в града е умерен, с мека зима и дълго лято. Средната годишна температура е 9,2 °C, а средното количество годишни валежи е 933 mm. Икономика Тежката промишленост на града е представена от машиностроене и цветна металургия. Развита е и леката промишленост, в частност хранително-вкусовата. Дзауджикауската ВЕЦ снабдява града с електроенергия. Транспорт Градският транспорт се обслужва от маршрутки, трамваи (от 1904 г.) и тролеи (от 1977 г.). Летището на града се намира близо до Беслан, на 15 km северно от Владикавказ. Има железопътна линия до Беслан, който е железопътен възел към други градове. Образование Висше Североосетински държавен университет Северокавказски минно-металургичен институт Североосетински държавен педагогически институт Горски държавен аграрен университет Североосетинска държавна медицинска академия Съвременен хуманитарен университет Институт за бизнес и технологии на текстилната промишленост Владикавказски институт по мениджмънт Институт на цивилизацията Владикавказски институт за мода Техникуми и колежи Владикавказско духовно училище Владикавказски минно-металургически техникум Владикавказски колеж по електротехника Владикавказски техникум по железопътен транспорт Северокавказски строителен техникум Владикавказски търговско-икономически техникум Владикавказски финансово-икономически колеж Североосетински медицински колеж Владикавказско педагогическо училище № 2 Североосетински държавен педагогически колеж Владикавказско училище по изкуства „С. Д. Адирхаев“ Владикавказско художествено училище Североосетински републикански колеж на културата Владикавказско профессионално училище № 1 Спорт Местният футболен клуб се нарича „Алания“. Алания са шампион на Русия през 1995 г. Друг известен футболен клуб е Автодор, но през 2011 е разформирован. ФК Владикавказ участва в Руска Втора Дивизия в началото на 90-те години под името Иристон, като за последно играе в ЛФЛ през сезон 2009 г. Във Владикавказ се намира стадион Спартак с капацитет 32 000 зрители. Гробища На територията на Владикавказ са разположени следните гробища: Алея на славата Мещанско Еврейско Северозападно Караван-Сарайно Гизелско Източно Шалдонско Известни личности Родени във Владикавказ Валери Газаев (р. 1954), футболист Петър Святополк-Мирски (1857 – 1914), офицер и политик Алан Цагаев (р. 1977), щангист Марина Юденич (р. 1959), писателка Игор Яновски (р. 1974), футболист Починали във Владикавказ Парфентий Кулебякин (1836 – 1906), офицер Иван Тамахкяров (?), български революционер Източници